ועדת העבודה, הרווחה והבריאות, כנסת 20, פרוטוקול מספר 215, 2016-03-22 09:00

מאיר כהן: בוקר טוב לכולם, חברים, חברת הכנסת תמר זנדברג, בוקר טוב גברתי.

תמר זנדברג: בוקר טוב.

מאיר כהן: שלום לכולם.

מאיר כהן: אנחנו מתחילים את ישיבת הוועדה.

מאיר כהן: הנושא, הצעת חוק עבודת נשים, )

מאיר כהן: תיקון – חופשת אבהות), התשע"ו-2015, פ-2235 של חברת הכנסת תמר זנדברג וחברי כנסת נוספים.

מאיר כהן: הישיבה תארך עד השעה 10:00, לכן אני מראש אומר ידברו מי שצריך לדבר, בקיצור.

מאיר כהן: חברת הכנסת זנדברג, ברשותך, תציגי את ההצעה שלך.

תמר זנדברג: כן, תודה רבה.

מאיר כהן: את האני מאמין.

תמר זנדברג: בסדר, תודה רבה אדוני יושב הראש, תודה.

תמר זנדברג: האני מאמין הוא נורא נורא פשוט.

תמר זנדברג: היום לידת ילד נחשבת, גם בשיח החברי, אבל גם על ידי החוק הישראלי, כעניינה של האישה ושל התינוק או התינוקת בלבד, ואנחנו בהצעת החוק הזו עושים צעד מאד מאד משמעותי, אפילו מהפכני הייתי אומרת, למרות הקשיים שתיכף נגיע אליהם בפרטים, אבל הרציונל הוא שלידת תינוק או תינוקת או עניינה של משפחה, ומשפחה כוללת את שני ההורים.

תמר זנדברג: ולכן ההצעה באה להעניק זכות, זכאות ללקיחת חופשה – שעוד מעט ניכנס בסעיפים להרכב שלה – חופשת אבהות לבן הזוג של היולדת, על מנת שהם יוכלו את הימים הראשונים להתחיל יחד, ממקום שהוא יותר משותף ויותר שוויוני כמשפחה.

תמר זנדברג: זה הרציונל.

תמר זנדברג: אני חושבת שאין עליו שום מחלוקת.

תמר זנדברג: להיפך.

תמר זנדברג: מדינת ישראל הכירה כמה פעמים, כולל בדו"חות של משרד הכלכלה, במקום החסר של ישראל בנושא הזה יחסית למדינות ה-OECD ולמדינות העולם באופן כללי, וגם יחסית לצורך ולמקום המשפחתי המתקדם והשוויוני שאנחנו נמצאים בו כבר בשנת 2016.

תמר זנדברג: ולכן זה הרציונל.

תמר זנדברג: הצעת החוק, על מנת שלא להכביד, לא על המדינה, לא על תקציב המדינה, לא על המעסיקים ובאמת מתוך איזון וראיית הצרכים המערכתיים הכוללים, הלכה על חישוב מאד מאד מאד מאד מינימאלי.

תמר זנדברג: בעצם הגענו יחסית לנוסח הטרומי הזה, ירדנו מ-8 ימים ל-6 ימים, שששת הימים האלה מתחלקים – שלושה ימים על חשבון חופשה שנתית של העובד, על חשבונו, שלושה ימים נוספים על חשבון ימי מחלה שזקופים לו כבר.

תמר זנדברג: כלומר, אין כאן תוספת למכסת הימים; כאשר שלושת הימים האלה, שהם ימי מחלה, הם כוללים יום אחד ביום הלידה, שזה קיים כבר היום בחוק כזכות, ויומיים נוספים אחרי שלושת הימים.

תמר זנדברג: כלומר היום אנחנו נמצאים, אני רק אתן לכם את הטיים-ליין, יום הלידה הוא יום מחלה, כמו היום, לאחר מכן שלושה ימי חופשה על חשבון החופשה השנתית של העובד, ואז עוד שני ימי מחלה ממכסת ימי המחלה הצבורים, הזקופים לזכותו של העובד.

תמר זנדברג: זאת ההצעה.

תמר זנדברג: זה הרעיון שלה.

מאיר כהן: בסדר, תודה רבה גברתי.

מאיר כהן: אנחנו נעבור לסעיפי החוק ואז אנחנו נפתח את זה לדיון.

מאיר כהן: גברתי היועצת המשפטית, בבקשה, תקריאי את החוק, את השינוי.

<ענת מימון: טוב, אני מקריאה את הנוסח שמונח בפניכם, לא את הנוסח הכחול של הצעת החוק הטרומית, שזה הנוסח השני:

<ענת מימון: הצעת חוק עבודת נשים (תיקון – חופשת אבהות), התשע"ו-2016 תיקון סעיף 7 בחוק עבודת נשים, התשי"ד-1954, בסעיף 7, אחרי סעיף קטן (ג2) יבוא: "(ג3) עובד רשאי להיעדר מעבודתו – עד שלושה ימים, לצורך ליווי בת הזוג לטיפולים או בדיקות הקשורים להריונה; דין היעדרות לפי פסקה זו כדין היעדרות מפאת מחלה.

<ענת מימון: עד חמישה ימים מיום הלידה של בת זוגו; דין היעדרות זו – לעניין שלושה ימי ההיעדרות הראשונים – דין ההיעדרות כדין חופשה שנתית, ואם אין עומדים לזכותו של העובד ימי חופשה – דין ההיעדרות באותם ימים כדין חופשה ללא תשלום; לעניין שני ימי ההיעדרות הנותרים – דין ההיעדרות כדין היעדרות מפאת מחלה; לעניין עובד הזכאי לדמי מחלה, לפי חוק דמי מחלה התשל"ו-1976 ייראו את היום הראשון להיעדרו לפי פסקה זו כיום השני למחלתו ואת היום השני להיעדרו לפי פסקה זו כיום השלישי למחלתו לפי סעיף 2 לחוק האמור".

<ענת מימון: אני רק אקשר את הסעיפים למה שנאמר על ידי חברת הכנסת המציעה.

<ענת מימון: למעשה חוק דמי מחלה היעדרות עקב הריון ולידה של בת זוג, יחד עם התקנות שהותקנו מכוחו של החוק, כולל כבר היום את יום הלידה כיום שאפשר לקחת על חשבון ימי המחלה, ולכן זה משהו שכרגע לא התייחסנו אליו במסגרת ההצעה, כי זה נתון ממילא לפי המצב החוקי הקיים.

<ענת מימון: מה שיש פה זה שלושה ימים על חשבון ימי המחלה לצורך היעדרות לליווי במהלך ההיריון לבדיקות, ולאחר הלידה יש את שלושת ימי החופשה על חשבון החופשה השנתית הצבורה, ויומיים על חשבון ימי המחלה, כשהיומיים האלה למעשה נספרים ברצף עם יום הלידה, שהוא גם יום מחלה, כך שלמעשה המעסיק אמור לשאת ביום מחלה אחד.

<ענת מימון: כי היום הראשון הוא על חשבון העובד, והיומיים - - -

מאיר כהן: עוד פעם.

מאיר כהן: שלושה ימים על חשבון המחלה.

<ענת מימון: כן, כשהם מפוצלים.

<ענת מימון: היום הראשון זה יום הלידה, שלושה ימים חופשה באמצע ואז יש יומיים של מחלה, אבל רואים אותם ברצף, כך שהיום הראשון הוא על חשבון העובד, ושני הימים האחרים זה 50% ו-50% על חשבון העובד והמעסיק, כך שלחובת המעסיק זה בעצם יום אחד של יום מחלה.

מאיר כהן: ולאחר הלידה שלושה ימי חופשה על חשבון חופשה שנתית צבורה.

<ענת מימון: נכון.

תמר זנדברג: כן.

<ענת מימון: מה שאמרתי, שבעצם זה היום האחד שהוא על חשבון מחלה.

תמר זנדברג: עכשיו רק הבהרה, סעיף 2, רגע, שתי הבהרות.

תמר זנדברג: קודם כל, בהתאם לסיכום עם הממשלה, גם הימים שהם במהלך ההיריון, בסעיף 1 וגם הימים שלאחר הלידה, בסעיף 2, כל אותם שישה ימים הם חלק מאותם שישה ימים.

תמר זנדברג: כלומר, אם הוא לקח יום או יומיים במהלך ההיריון, הם יורדים לו מהשישה ימים שאחרי.

תמר זנדברג: זה אותם ימים, אין פה ימים נוספים.

תמר זנדברג: זה לא מייצר ימים נוספים בכלל.

תמר זנדברג: הבהרה שנייה, השאלה, זה שכתוב בסעיף 2 עד חמישה ימים מיום הלידה, הכוונה היא, או האם, או איך אנחנו יודעים שמדובר על חמישה ימים מיום אחרי יום הלידה?

<ענת מימון: נגדיר את יום הלידה כמו שהוא מוגדר בחוק דמי מחלה - - -

תמר זנדברג: אוקיי, פשוט שיהיה ברור, שזה לא יסתור את החוק הקודם.

<ענת מימון: בסדר.

תמר זנדברג: כי מיום הלידה, לא ברור כאן האם זה כולל את יום הלידה או לא, ופה זה כאילו לא כולל את יום הלידה, כי ליום הלידה כבר דואגים בחוק אחר.

מאיר כהן: מאה אחוז.

מאיר כהן: תודה רבה.

מאיר כהן: הצטרפו אלינו חברת הכנסת טלי פלוסקוב, חברת הכנסת מיכל בירן, בוקר טוב לכן.

טלי פלוסקוב: בוקר טוב.

מאיר כהן: בואו, אנחנו נעבור לדיון.

מאיר כהן: אני שוב חוזר, הדיון צריך להיות מסודר, כי אנחנו רוצים עוד היום, עד השעה 10:00 להצביע ולסיים את הצעת החוק.

מאיר כהן: משרד הכלכלה, נעמי, בבקשה.

<נעמי היימין רייש: טוב, אנחנו היינו בתהליך של תיאום לגבי הצעת החוק הזאת.

<נעמי היימין רייש: יש לנו עוד כמה סוגיות פתוחות שלא סגרנו אותן.

<נעמי היימין רייש: אנחנו נצטרך לטפל בהן בהמשך.

מאיר כהן: תחזרי בבקשה על שמך לפרוטוקול.

<נעמי היימין רייש: נעמי היימין רייש, הסוכנות לעסקים קטנים ובינוניים במשרד הכלכלה.

<נעמי היימין רייש: אנחנו ביצענו תיאום, התחלנו תהליך של תיאום מול המציעים.

<נעמי היימין רייש: יש לנו עוד כמה סוגיות.

מאיר כהן: אני מבקש שתסבירי לפרוטוקול מה הבעיה.

<נעמי היימין רייש: אוקיי.

<נעמי היימין רייש: השאלה היא מה אנחנו עושים, מאיזה מכסה מגיעים ימי המחלה שנלקחים, חלק משישה ימי החופשה לליווי בת זוג.

<נעמי היימין רייש: האם מדובר בימים שמגיעים ממכסת שבעת הימים שיש אותם מכוח חוק דמי מחלה – היעדרות עקב הריון לידה של בת זוג, שאנחנו מרחיבים את המימוש שלהם גם לנסיבות האלה של הלידה, של ליווי אחרי לידה.

<נעמי היימין רייש: זו נקודה שהיא פתוחה.

תמר זנדברג: רגע, רק להבהיר.

תמר זנדברג: גם הימים האלה שאת מדברת עליהם, הם ימים שהם ימים שניתנו בחוק.

תמר זנדברג: בתקנות הם צומצמו מאד, תחולתם מאד צומצמה רק למצב של בדיקות מסכנות חיים, אבל גם הם, בשני הנוסחים – גם המרחיב וגם המצומצם בתקנות – הם מאותה מכסת ימי מחלה.

תמר זנדברג: כלומר, לא ההצעה הזאת ולא החוק שאת מדברת עליו, מוסיף ימי מחלה.

<נעמי היימין רייש: נכון.

תמר זנדברג: הכל מאותו בנק.

<נעמי היימין רייש: נכון, אבל צריך להבין שימי מחלה, עצם המימוש שלהם, היכולת לממש אותם, היא זאת שמוסיפה את העלות למעסיק.

תמר זנדברג: נכון, אבל החוק הזה - - -

<נעמי היימין רייש: כי ברגע שבן אדם לא חולה, הוא לא יכול לממש אותם למשהו אחר ולכן אין עלות.

טלי פלוסקוב: ולכן הם נשרפים ונשים לא משתמשות - - -

מאיר כהן: לא, הם לא נשרפים.

טלי פלוסקוב: אלא כשבן אדם מתפטר אז משלמים לו - - -

תמר זנדברג: לא - - -

<נעמי היימין רייש: אבל זה הייעוד של הימים האלה, לימי מחלה, לא למשהו אחר.

תמר זנדברג: אין בעיה, נכון, אבל הצעת החוק הזאת, שאנחנו דנים בה כרגע - - -

<קריאה: ש - - -

תמר זנדברג: בדיוק.

תמר זנדברג: אלף הוא לא יכול להשתמש בהם פעמיים.

תמר זנדברג: ב', הצעת החוק הזאת, למעשה מה שהיא עושה, זה מייצרת זכאות לשני ימי מחלה נוספים.

תמר זנדברג: כי יום מחלה אחד כבר יש, לאחר מכן שלושה ימי חופשה והיא מוסיפה עוד זכאות לשני ימי מחלה, כאשר בפועל רק אחד הוא בתשלום, כי השניים הנוספים הם - - -

מאיר כהן: חברת הכנסת זנדברג, אנחנו ניתן לה ל - - -

תמר זנדברג: כן, רק - --

מאיר כהן: להשלים את דבריה לפרוטוקול ונמשיך הלאה.

תמר זנדברג: אין בעיה.

מאיר כהן: בבקשה גברתי.

<נעמי היימין רייש: כן, יש לנו בסעיף 1 לנוסח החדש שהוועדה הציעה, גם עוד שלושה ימים שהם לצורך ליווי בת זוג לטיפולים ובדיקות הקשורים להריונה, שזה גם מרחיב שוב את הימים הקיימים לצורך בדיקות רגילות גם - - -

תמר זנדברג: אבל זו אותה הרחבה.

תמר זנדברג: זה במקום סעיף 2.

תמר זנדברג: זה תחליפי.

תמר זנדברג: זה או או ,זה לא ימים נוספים.

<נעמי היימין רייש: בסדר, אני מבינה, אבל זה מוסיף עוד אפשרויות למימוש.

טלי פלוסקוב: ניצול, בדיוק.

תמר זנדברג: לא, אבל זאת אותה אפשרות שקיימת בסעיף 2.

תמר זנדברג: אין פה אפשרות חדשה.

מיכל בירן: היא אומרת, הם בונים על זה שאנשים לא מנצלים את זה, ואם את נותנת עוד אופציות, אז זה יעלה כסף.

תמר זנדברג: אני מבינה, אני אומרת - - -

מאיר כהן: שינצלו את זה יותר אנשים.

טלי פלוסקוב: ממש ככה, אבל זה משהו שמגיע לאנשים.

מאיר כהן: נעמי - - -

<נעמי היימין רייש: כרגע הוא לא מגיע לאנשים.

תמר זנדברג: הוא מגיע.

תמר זנדברג: אבל לפי החוק הזה הוא מגיע.

טלי פלוסקוב: אף אחד לא ממש את זה, אבל מגיע לו על פי החוק.

טלי פלוסקוב: פשוט, מה שתמר בעצם עשתה, היא שינתה.

טלי פלוסקוב: משם – יכול להיות שהוא לא היה מנצל, לכאן – כי יש מטרה למימוש הימים האלה.

טלי פלוסקוב: זה מה שאני מבינה.

טלי פלוסקוב: אז בואו קודם כל תבינו אחת את השנייה.

מאיר כהן: חבריה, בואו נסכם כך.

מאיר כהן: משרד הכלכלה, נעמי, הרי כבר ישבתם ודנתם.

מאיר כהן: בדקה ה-90, לכם מסתבר שמישהו שינה את כוונותיו, כמו שנאמר לי וזה לא היה הסיכום.

מאיר כהן: אנחנו דבקים לסיכום של הצעת החוק כפי שהונחה.

מאיר כהן: אנחנו נביא אותה לקריאה - - -

מיכל בירן: כפי שעברה בוועדת שרים.

מאיר כהן: בוודאי.

תמר זנדברג: היא סוכמה - - -

מאיר כהן: יש שינויים מוועדת שרים.

תמר זנדברג: יש שינויים מוועדת שרים לרעה.

<נעמי היימין רייש: לכן פתחתי ואמרתי שאנחנו נמשיך בעבודות התיאום, וביקשתי לפרש ולהבהיר איפה המחלוקות ופרטתי איפה המחלוקות, ואני - - -

מיכל בירן: זה קצת מפליא אותי שתיאום זה שחיקה.

טלי פלוסקוב: לא, אבל לא נראה לי שזה מחלוקות.

טלי פלוסקוב: זה פשוט אי הבנות.

<נעמי היימין רייש: מחלוקות הן תמיד - - -

מאיר כהן: אוקיי.

מאיר כהן: נעמי, תודה רבה גברתי.

מאיר כהן: אדוני, כן.

<אורי שיינין: אורי שיינין, אגף תקציבים.

<אורי שיינין: אני לא אחזור בהרחבה על מה שנעמי העלתה כאן, אני רק רוצה לעשות טיפה סדר.

<אורי שיינין: יש הסכמות עקרוניות לגבי סוגיה אחת, שהיא סוגית מאיפה מגיעה מכסת ימי המחלה הזאת.

<אורי שיינין: וההסכמות הן שמכסת ימי המחלה בעצם לוקחים את חוק דמי המחלה של היעדרות עקב היריון ולידה של בת זוג, ובעצם במקום שהם יהיו רק לבדיקות מהותיות, אפשר יהיה לקחת אותם גם לאחר הלידה.

<אורי שיינין: זאת אומרת יש לנו סד של ימי מחלה, שאם עד היום אפשר לקחת אותו לפני הלידה, במהלך הלידה ו-24 שעות אחרי, אפשר לקחת אותו גם אחרי.

<אורי שיינין: הדבר הזה להבנתי הוא מסוכם והוא מוסדר, הוא רק לא מופיע כרגע בנוסח שמופיע בפנינו.

<אורי שיינין: בסדר?

<אורי שיינין: זו סוגיה אחת.

תמר זנדברג: אבל זה אותם ימים, זה לא ימים אחרים.

<אורי שיינין: זה להבנתי מוסכם.

<אורי שיינין: יכול להיות שהוא מוסכם ואנחנו נשנה את - - -

<ענת מימון: אבל לא הבנתי למה הנוסח לא משקף את זה.

<ענת מימון: זה הכל ממכסת ימי המחלה הצבורה של העובד.

<ענת מימון: למה זה - - -

<אורי שיינין: ברור, אבל השאלה היא האם יש פה כרגע לפי הנוסח, מעבר לשבע, יש בעצם זכאות פה לעוד שלושה ולעוד שניים.

<אורי שיינין: זה כרגע איך שהנוסח מנוסח.

<אורי שיינין: וזה לא מגלם את ה - - -

תמר זנדברג: אבל השבע - - -

<אורי שיינין: עוד שנייה.

<ענת מימון: שהוא לא יוכל לקחת גם את השבעה האלה - - -

<אורי שיינין: מעבר לזה יש כאן סוגיה נוספת, שהיא סוגית אופי הבדיקות.

<אורי שיינין: כיום הבדיקות שמזכות, נקרא לזה בדיקות, ניצמד לנוסח החוק, הוכחת ההיריון והלידה שבגלל נחיצות היעדרותו של העובד לצורך ההיריון והלידה.

<אורי שיינין: זאת אומרת שזה משהו שהחוק בא ואומר צריך להראות שבאמת הבעל נצרך וזה לא, נקרא לזה סתם בדיקה שהבעל הולך ומלווה את אשתו.

<אורי שיינין: והצעת החוק הזאת באה ואומרת שבעצם השלושה ימים האלה, ככל שהלכת לבדיקה, אתה יכול לקחת יום מחלה, בסדר?

<אורי שיינין: ולגבי הסוגיה הזאת זאת סוגיה שגם להבנתי מתואמת שהדיון העקרוני בה יהיה לקראת קריאה שנייה ושלישית.

<אורי שיינין: זה לא צריך לעכב.

מאיר כהן: מה, תרשמו רשימה של בדיקות ורק לזה נותנים חופש, ואם סתם היא מרגישה חולשה איומה וזכותו ללוות אותה?

<אורי שיינין: אני לא יודע, אני בא ואומר - - -

מאיר כהן: מה, זה צריך להיות רק בדיקות מי שפיר?

מאיר כהן: אני לא מבין.

<אורי שיינין: בדיוק, בגלל שהנושא הוא מורכב, אני חושב שלהגיע להסכמות מכאן מעכשיו לעכשיו, יהיה לנו קשה, אבל כן לבוא ולשמור - - -

מאיר כהן: אוקיי, תודה אדוני.

<אורי שיינין: אבל כן את הנושא הראשון חשוב שהוא יעוגן בנוסח, כי להבנתי הוא מסוכם, ואם הוא לא מוסכם – בואו נפתח את זה, אבל להבנתי הוא מוסכם גם עם משרד הכלכלה ועם המציעה, וגם איתנו ועם המציעה והוא היה לכל אורך הדרך פשוט, והוא לא מופיע - - -

מאיר כהן: אני אשמח את תשובתה של המציעה, תמר.

תמר זנדברג: אוקיי, תראו, המחלוקת היא כזו – הנוסח שאתה הקראת כרגע הוא בעצם נוסח החוק, שאם הוא עומד, אז אין בינינו מחלוקת.

תמר זנדברג: אם הנוסח הזה הוא נכון, אז זה באמת אותם שבעה ימים, שגם אותם שבעה ימים הם כאילו בלון קטן בתוך הבלון הגדול של ימי המחלה, אבל הם הימים שאפשר לנצל אותם כמו שאמרת במהלך היריון, יום הלידה וחמישה ימים לאחר יום הלידה.

תמר זנדברג: אין לנו מחלוקת.

תמר זנדברג: אלא מה היא?

תמר זנדברג: בתקנות, תחולת הימים האלה – אותם שבעה ימים – צומצמה מאד ויוחדה לבדיקות מסכנות חיים לאם או לילוד.

תמר זנדברג: ואז יש לנו אוכלוסייה מאד מאד מצומצמת.

תמר זנדברג: כלל האוכלוסייה לא נהנית מהחוק הזה היום.

תמר זנדברג: בניגוד ללשון החוק אגב, היא צומצמה בתקנות, זה לא משהו שעבר בכנסת, ואז נוצרה לנו אוכלוסייה, דווקא הקטנה ביותר והאוכלוסייה הכי בסיכון, שעכשיו במצב החדש, שהוא כביכול מייצר, היא זו שתפגע, בעוד שזה לא לפי לשון החוק, זה לפי תקנות וזה חוק.

תמר זנדברג: זה חקיקה ראשית.

תמר זנדברג: ולכן מה שאני מציעה, אני מציעה לקבל את הסיכום שלך, אין לי בעיה עם זה.

תמר זנדברג: או שנלך לפי לשון החוק, ואלה באמת יהיו שבעה ימים שיהיה אפשר לקחת אותם או בהריון או ביום הלידה או בשישה ימים אחרי הלידה, או שאנחנו נפתור את אותה אוכלוסייה בסיכון, שסובלת מבדיקות מסכנות חיים לאם וליילוד, ועבורה נייצר פתרון נקודתי עבור אותם שני ימים.

תמר זנדברג: זה כרגע - - -

<אורי שיינין: אוקיי, תתני לי להתייעץ עם משרדי הממשלה האחרים.

<אורי שיינין: אני נוטה להצעה הראשונה, שהיא נראית לי הכי פשוטה.

תמר זנדברג: אין בעיה.

תמר זנדברג: תבין שזה מייצר עוד ימים בניגוד למה שאתה רוצה, אבל איך שאתה רוצה.

<אורי שיינין: זה גם יותר פשוט מבחינת - - -

תמר זנדברג: אני מסכימה.

מאיר כהן: זהו.

מאיר כהן: גברתי, רצית?

מאיר כהן: אנחנו לא שומעים אותך.

תמר זנדברג: או לתקן את התקנות או לא יודעת מה.

<מאירה בסוק: עורכת הדין מאירה בסוק מנעמ"ת.

<מאירה בסוק: יש לי פשוט שאלה לייעוץ המשפטי.

<מאירה בסוק: את אמרת משהו לגבי הנושא של מה שקורה בימי מחלקה בסקטור הפרטי.

<מאירה בסוק: אנחנו יודעים שבסקטור הציבורי מהיום הראשון זה יום מחלה - - -

<ענת מימון: נכון.

<מאירה בסוק: אז שלא ירעו את המצב.

תמר זנדברג: לא, לא, לא.

<ענת מימון: לא, מה פתאום.

<ענת מימון: הכוונה הייתה שכן - - -

<מאירה בסוק: אז פשוט צריך - - -

מאיר כהן: הבנו את שאלתך.

מאיר כהן: תקבלי תשובה.

תמר זנדברג: שימי לב שהנוסח הוא שלא כתוב בנוסח 50%.

תמר זנדברג: כתוב יראו את היום הראשון להיעדרות לפי פסקה זו כיום השנתי למחלתו ואת היום השני כיום השלישי למחלתו.

<ענת מימון: לעניין חוק ומחלה.

<ענת מימון: ברור שאם בסקטור הציבורי יש כללים שחלים - - -

תמר זנדברג: נשארות לו הזכויות.

<מאירה בסוק: צריך שזה יהיה ברור שהם לא יפסידו מזה.

תמר זנדברג: חד משמעית.

מאיר כהן: תודה רבה.

<מאירה בסוק: עכשיו שאלה שנייה, שהיא שאלת תם.

מאיר כהן: לא, שאלת תם תשאלי אחרי 10:00.

<מאירה בסוק: לא, זה שאלה חשובה לגבי זה.

מאיר כהן: אז תגידי שאלה חשובה.

מאיר כהן: תחליטי.

<מאירה בסוק: אני רוצה לשאול שאלה שאני אולי מתפרצת לדלת פתוחה.

<מאירה בסוק: אנחנו יודעים שגברים משלמים ביטוח לאומי לא פחות מנשים.

<מאירה בסוק: למה ביטוח לאומי לא יישא בנטל הזה ואז - - -

תמר זנדברג: שאלת תם - - -

מאיר כהן: שאלת תם גדולה.

תמר זנדברג: לאן נכנסת?

מאיר כהן: היינו שם כבר.

מאיר כהן: דורון, בבקשה.

מאיר כהן: גברתי, תודה רבה.

<דורון קמפלר: האוצר לא שמע - - -

תמר זנדברג: טוב שהאוצר היה עסוק באותו רגע ולא שמע את השאלה.

תמר זנדברג: לא חשוב, תמשיך ביום שלך, כמו עד עכשיו.

<דורון קמפלר: ביטוח לאומי - - -

מאיר כהן: דורון, סליחה אדוני, אתה קיבלת רשות דיבור, לא רשות להעביר שאלות.

מאיר כהן: בבקשה.

<דורון קמפלר: דורון קמפלר, התאחדות התעשיינים, בשם הארגונים העסקיים.

<דורון קמפלר: אנחנו לא מתנגדים להצעה, אנחנו מתנגדים לרצף הצעות החוק שבהן יש תוספת עלות למעסיקים.

<דורון קמפלר: אנחנו מבינים שבניסוח הסופי, כפי שאנחנו מבינים אותו, קורים שני דברים.

<דורון קמפלר: זה מחליף את החוק הקיים וזה לא נוסף לחוק הקיים.

<דורון קמפלר: זאת אומרת אין פה תוספת ימים.

תמר זנדברג: אין תוספת ימים.

<דורון קמפלר: שתיים, אנחנו מבינים שיש פה עלות נוספת באותם מקומות שבהם תהיה תוספת על תשלום אותם 50% שמשלמים על יום המחלה.

<דורון קמפלר: את זה אנחנו מבינים.

מאיר כהן: תודה רבה.

תמר זנדברג: תודה.

מאיר כהן: חברת הכנסת טלי פלוסקוב, בבקשה.

טלי פלוסקוב: אני חושבת שזה המקום לברך את היוזמים, ואני רואה פה הרבה חברי כנסת שהצטרפו להצעת החוק – מהקואליציה ומהאופוזיציה, ואני חושבת שאני מסכימה איתך שאנחנו עכשיו באמת בקצב מאד גבוה, מרתון של הצעות חוק, אבל כולן במטרה אחת, והיא להיטיב עם אזרחי מדינת ישראל.

טלי פלוסקוב: וזה אחת מהן.

טלי פלוסקוב: אנחנו כל הזמן מדברים על שוויון זכויות וכל הזמן מדברים על ביחד, ואני חושבת שזו תרומה גם למשפחה וגם לילד עצמו וכל אבא.

טלי פלוסקוב: אני לא מזמן חוויתי לידה, הבת שלי ילדה - - -

תמר זנדברג: מזל טוב.

טלי פלוסקוב: תודה.

טלי פלוסקוב: כבר חודש.

טלי פלוסקוב: יש לי נכדה בת חודש.

טלי פלוסקוב: ראיתי עד כמה קשה בעצם לבן זוגה להיות איתה וכמה הוא רצה לעשות את זה.

טלי פלוסקוב: ואם לא המעסיק שבעצם מאד מאד רצה לעזור ולו וראה את הרצון הטוב שלו, לא היינו יכולים לעשות את זה.

טלי פלוסקוב: לכן אני מאד הייתי שמחה אם אנחנו היינו מתקדמים עם החוק הזה, כמובן להעביר היום בקריאה ראשונה.

טלי פלוסקוב: בעיני אין פה הרבה פערים.

טלי פלוסקוב: אולי יש אי הבנות באמת, כי נראה לי, על פי מה שני שמעתי, שאנחנו מדברים על אותו הדבר, רק בלי לשלב את זה ביחד.

מאיר כהן: הוא שיהיה.

טלי פלוסקוב: בוודאי.

מאיר כהן: יופי.

מאיר כהן: תודה רבה גברתי.

טלי פלוסקוב: תודה רבה.

מאיר כהן: חברת הכנסת בירן, בבקשה.

מיכל בירן: טוב, אז קצת מוזר לעשות את הדיון הזה כשנציגי האוצר והכלכלה בחוץ - - -

תמר זנדברג: כן, הם הלכו להתייעץ.

מאיר כהן: יש פרוטוקול.

מיכל בירן: שוב, אני בעיקר מברכת באמת את היוזמים.

מיכל בירן: אני חושבת שזאת הצעה חשובה ונראה לי שאנחנו כאן כדי לוודא שלא ימסמסו אותה.

מיכל בירן: היו כותרות נלהבות בעיתון וזה, ואז בסופו של דבר זה יגיע בקול ענות חלשה לקו הסיום, ונראה לי שזה התפקיד שלנו כחברי כנסת, עם הקואליציה ועם האופוזיציה, לעמוד פה לצד המציעים ולנסות למנוע את הריקון מהתוכן.

מאיר כהן: תודה רבה גברתי.

מאיר כהן: חברת הכנסת דב חנין.

דב חנין: תודה אדוני יושב הראש.

דב חנין: אני לא רוצה להגיד ברכות למציעים, אני רוצה להגיד ברכות לתמי, באמת.

דב חנין: ואני דווקא לוקח את זה מהצד החיובי.

דב חנין: יש פה באמת שורה ארוכה של יוזמות, שיש ביניהן מכנה משותף ואחד המכנים המשותפים זאת תמי זנדברג, שמובילה אותן.

דב חנין: אז אני מברך אותך.

תמר זנדברג: לא צריך להגזים.

דב חנין: אני חושב שאת עושה עבודה מאד מאד חשובה.

תמר זנדברג: אני מודה לך, אבל לצערי אני לא אקח את הקרדיט על זה על עצמי, אלא באמת על דבר קטן מאד.

תמר זנדברג: השאר פה מתחלק - - -

דב חנין: מגיע לך.

דב חנין: את לא צריכה לקחת אותו, הוא מגיע לך.

מאיר כהן: תגיד לי, כמה חברי כנסת אומרים בישיבה אני לא לוקח את הקרדיט לעצמי?

טלי פלוסקוב: זה נכון.

טלי פלוסקוב: זה גם נכון.

דב חנין: תמי לא צריכה לקחת את הקרדיט, הקרדיט מגיע לה.

דב חנין: לא צריך לקחת אותו.

דב חנין: לגופו של עניין, אדוני יושב הראש, אני פשוט שמעתי את ההערות של נציגי האוצר שנמצאים בחוץ, יש כמה סוגיות שתצטרכנה להתברר לקראת ההכנה לקריאה השנייה והשלישית.

דב חנין: לא נראה לי שהן משמעותיות אגב.

דב חנין: זאת אומרת זה דברים שצריך יהיה לחדד אותם ולהבהיר אותם, אבל הם לגמרי ניתנים לפתרון.

דב חנין: אני מציע, אדוני יושב הראש, שהוועדה פשוט תתקדם לאישור החוק הזה לקריאה ראשונה.

דב חנין: זה מאד מאד חשוב שזה יעבור בקריאה ראשונה כבר בכנס הזה, ובסדר, כדרכם של חוקים, על כל מיני פרטים נצטרך לחזור ולהתעכב בהכנה לקריאה שנייה ושלישית, אבל חבל לעשות את הדיון פשוט פעמיים.

מאיר כהן: מאה אחוז.

דב חנין: תודה.

מאיר כהן: תודה רבה אדוני.

מאיר כהן: אני מבקש לשמוע את עורכת הדין נועה נאמן.

<נועה נאמן: כן, אני מנציבות שוויון הזדמנויות בעבודה.

מאיר כהן: בוקר טוב.

מאיר כהן: יופי.

<נועה נאמן: בוקר אור.

<נועה נאמן: תודה רבה על הצעת החוק.

מאיר כהן: שם מלא.

<נועה נאמן: עורכת הדין נועה נאמן, נציבות שוויון הזדמנויות בעבודה.

<נועה נאמן: תודה רבה על הצעת החוק.

<נועה נאמן: אנחנו מאד מברכים עליה, אנחנו חושבים שזה צעד חשוב שמבטא עוד אבן דרך בדרך לחלוקת הנטל והשוויון בין בני הזוג, בהמשך גם לדיון שהיה אתמול על הצעת חוק זכויות הוריות.

<נועה נאמן: ואנחנו מאד מאד בעדה.

תמר זנדברג: תודה רבה.

מאיר כהן: הסטודנטיות שרושמות כל מילה, מישהי רוצה להגיד משהו?

מאיר כהן: מישהי רוצה לחוות דעתה?

מאיר כהן: כי אחרי זה, בחמישה לעשר יש בוחן.

מאיר כהן: כן, איגוד לשכות המסחר, בבקשה.

<דורון קמפלר: אני לא מייצג את איגוד לשכות המסחר.

מאיר כהן: אלא?

<דורון קמפלר: אני מכיר את עמדתם.

<דורון קמפלר: אם נתת לי כבר עוד שנייה, אני מציע לקרוא לזה במקום ימי מחלה, ימי היעדרות עקב לידה.

<דורון קמפלר: לידה זה לא מחלה.

<ענת מימון: אבל זה ממכסה של ימי מחלה.

מאיר כהן: לא, אבל - - -

<דורון קמפלר: לפחות במינוח, שזה יהיה ימי היעדרות עקב לידה ולא עקב מחלה.

מאיר כהן: משרד המשפטים רוצה להגיד משהו?

מאיר כהן: כן, גברתי.

<איילת הוכמן: תומכים.

מאיר כהן: תומכים מלאים בחוק.

מאיר כהן: כל הכבוד.

מאיר כהן: מי עוד?

מאיר כהן: נעמ"ת, דיברה הגברת וגם מדברייך תמיכה מלאה בחוק, נכון?

<מאירה בסוק: בהחלט.

מאיר כהן: איזה כייף.

מאיר כהן: המשמר החברתי, מישהו נמצא מהמשמר החברתי?

מאיר כהן: אדוני רוצה להגיד משהו?

<גל מנשה: מצוין.

מאיר כהן: איך אפשר לכתוב את זה בפרוטוקול?

מאיר כהן: אוקיי.

מאיר כהן: אדוני, חזרת?

מאיר כהן: שיינין, אדוני ממשרד האוצר.

מאיר כהן: אחרי ההתלחשויות החשובות, תאיר את עינינו.

<אורי שיינין: אני אחכה לתשובה סופית ממשרד הכלכלה, אבל על פניו אנחנו נלך על פי ההצעה שהצעתי, מה שחברת הכנסת זנדברג אמרה, ואני רק אגיד מה - - -

מאיר כהן: יש לך הערכת עלות תקציב?

<אורי שיינין: הערכת עלות תקציב כרגע של ההצעה, ואני אומר את זה בזהירות, כי יש מגבלות שאנחנו לא לגמרי יודעים כמה - - - המקומי זה בעצם העלות שזה יגרור, אלא פחות או יותר רוב הגופים הם מתוקצבים, וההערכה היא של מיליוני שקלים בודדים.

<אורי שיינין: זאת אומרת זה לא חוצה את רב ה-6 מיליון שקלים.

מאיר כהן: תודה רבה אדוני.

מאיר כהן: יש עוד מישהו סביב השולחן?

מאיר כהן: בבקשה.

<אורי שיינין: אני כן רק רוצה לחזור על הדברים לפרוטוקול.

<אורי שיינין: אנחנו מדברים על זה שניצול מכסת הימים תהיה על חשבון בעצם התקנות, על חשבון החוק הקיים ולא - - -

תמר זנדברג: החוק הקיים כן.

<ענת מימון: החוק הקיים ופשוט נכניס את הכל בחוק הזה.

<ענת מימון: אנחנו לא - - -

<אורי שיינין: הוא יבטל את החוק.

<ענת מימון: אנחנו נבטל את החוק הקיים, נקבע בו את יום הלידה ונקבע את - - -

<אורי שיינין: נכון.

תמר זנדברג: או שנעשה את זה, או ש - - - את החוק הקיים - - -

מאיר כהן: סליחה תמר, אני רוצה לשמוע את תגובתך.

תמר זנדברג: אוקיי.

מאיר כהן: תשימו לב לניואנסים הקטנים שנאמרים לפרוטוקול, שאחרי זה לא יגידו ששוב את לא עומדת ב - - -

תמר זנדברג: כן, כן, אין בעיה.

מאיר כהן: תקשיבי למה שהוא אמר ותגיבי בבקשה לפרוטוקול.

תמר זנדברג: מאה אחוז.

תמר זנדברג: שוב, אני בסך הכל מקבלת את הסיכום העקרוני.

תמר זנדברג: רגע, רצית להבהיר משהו?

<ענת מימון: לא הבנתי מה הסיכום.

<ענת מימון: הסיכום אומר שיש שלושה ימים במהלך ההיריון, יום הלידה - - -

<אורי שיינין: 24 שעות - - -

<ענת מימון: ושלושה ימים פלוס יומיים לאחר מכן?

<ענת מימון: חמישה ימים לאחר הלידה?

<ענת מימון: אוקיי.

<אורי שיינין: ו-24 שעות אחרי הלידה גם.

<ענת מימון: כן.

<ענת מימון: יום הלידה יוגדר כמו שהוא מוגדר כיום בתקנות, שזה אומר מתחילת הופעת צירי הלידה ועד 24 שעות מתום הלידה.

<אורי שיינין: נכון.

<מאירה בסוק: 48 שעות?

<ענת מימון: וכל לידה זה יכול לקחת - - -

<מאירה בסוק: זה יכול לקחת יותר גם.

<ענת מימון: יום, יומיים.

<אורי שיינין: אם זה לוקח יותר, זה - - -

מאיר כהן: תודה רבה.

מאיר כהן: סיימנו.

מאיר כהן: יש מישהו שרוצה להעיר?

מאיר כהן: לא רוצה.

מאיר כהן: גברתי, עכשיו נשמע אותך בקול רם.

מאיר כהן: אוקיי.

מאיר כהן: אם כן, אני אבקש לעבור להצבעה.

מאיר כהן: גברתי, היועצת המשפטית.

תמר זנדברג: לא, רגע.

תמר זנדברג: את הנקודה הזאת אנחנו בתיאום אתכם נשאיר לאחרי הקריאה הראשונה ולקראת השנייה והשלישית, כי אני פשוט אסביר למה.

תמר זנדברג: כן, כן, אני פשוט רק אגיד שכיוון שכיום הימים האלה מוקדשים לבדיקות מסכנות חיים לאם או ליילוד וזה מצב מאד מאד ייחודי ומאד מאד קטן וזה מה שנעשה בתקנות, אנחנו רק ניישר קו אחרי הקריאה הראשונה, על בדיוק איך לבטא את זה מבחינה משפטית.

<ענת מימון: לא, אבל השאלה הייתה האם הימים במהלך ההיריון חלופיים לימים שאחרי הלידה, או שמדובר על גם וגם.

מאיר כהן: לבדיקות מסכנות חיים?

<ענת מימון: לא, לא, בכלל.

מאיר כהן: בכלל.

<ענת מימון: לפי הצעת החוק.

<קריאה: זו שאלה חשובה.

תמר זנדברג: לא, לא, לפי הצעת החוק המקורית, הסיכום הוא בלי לבטל את החוק הקיים, שהם - - -

<ענת מימון: כן, אבל מרגע שאנחנו מבטלים את החוק הקיים - - -

תמר זנדברג: ברגע שאנחנו מבטלים את החוק הקיים, אז בגלל זה אני אומרת שאנחנו נראה.

תמר זנדברג: בהצעה המקורית, ברציונל, אלה ימים תחליפיים.

תמר זנדברג: יש סך הכל את אותם שישה ימים, כאשר השאלה איך מחלקים אותם.

תמר זנדברג: כאשר כל הסיפור של ימי מחלה הם שני ימי מחלה אחרי ההיריון, שהם אלה שיכולים-.

תמר זנדברג: יכול להיות שעדיף לצמצם את זה לשני ימי מחלה בהיריון פשוט, ואז זה יהיה.

תמר זנדברג: לא יודעת.

<מאיה טאוסיג: זהו, בגלל זה היה לי חשוב לשאול האם הימים לליווי בת הזוג הם באותו פול של הימים שאחרי - - -

תמר זנדברג: אז רק שנייה.

תמר זנדברג: אני חוזרת על הסיכום.

תמר זנדברג: הרציונל המוסכם על כל המשרדים הוא שהצעת החוק הזו מוסיפה זכאות לשישה ימים, כאשר יום הלידה הוא יום כמו היום, יום מחלה, שלושה ימי חופשה ויומיים ימי מחלה.

תמר זנדברג: זה הרציונל.

תמר זנדברג: ואם מהימים האלה נלקחים ימים במהלך ההיריון, הם תחליפיים לימים האלה.

תמר זנדברג: זה במקום.

תמר זנדברג: זה אותה מכסה.

תמר זנדברג: נוצרה כאן השאלה לגבי החוק הקיים, שהיום בתקנות מצומצם לבדיקות מסכנות חיים בלבד.

תמר זנדברג: על מנת שלא לפגוע באוכלוסיית ההריונות או האימהות או המשפחות עם מצבי סיכון חיים, אנחנו את הנושא הזה נלבן אחרי הקריאה הראשונה.

מאיר כהן: תודה רבה.

תמר זנדברג: בסדר?

<ענת מימון: אז רגע, גברתי, אבל בגלל שיום הלידה יכול להיות יומיים, אז זה בעצם שבעה ימים סך הכל, הפול הכללי.

תמר זנדברג: אוקיי.

<אורי שיינין: אני מוכן לבוא ולומר שנשאיר את זה כנושא, ויש לי כמה רעיונות לפתרון.

<ענת מימון: סך הכל שבעה, אבל השאלה איך - - -

<אורי שיינין: בסך הכל שבעה, אבל זה כן משהו שצריך להיות מעוגן כבר עכשיו בקריאה הראשונה, כי אני לא רוצה שנצטרך לפתוח את זה.

<ענת מימון: לכן אני אגיד מה הנוסח כרגע.

<ענת מימון: אני אציג.

מאיר כהן: אוקיי.

<ענת מימון: רגע, אני רק אציג את הנוסח ובואו נראה שבאמת הבנו אחד את השני.

<ענת מימון: למעשה, מה שאנחנו עושים בחוק עבודת נשים, אנחנו קובעים סעיף קטן שנותן שבעה ימי היעדרות לעובד, כשאנחנו מפרטים את כל שבעת הימים האלה.

<ענת מימון: שבעת הימים האלה יכולים להיות לצורך: שלושה ימים לצורך ליווי בת הזוג לטיפולים ובדיקות במהלך ההיריון.

<ענת מימון: ליווי במהלך הלידה ו-24 שעות לאחר הלידה, וימים שלאחר הלידה, שיזקפו על חשבון ימי-, קודם כל על חשבון ימי חופשה ויומיים שיוותרו, אם נותרו לו בפול הזה של השבעה ימים – יומיים – הם ייצברו כימי מחלה, היומיים הנותרים; כשאנחנו סופרים אותם כימים ראשון ושני לצורך הרצף של זקיפת הימים.

<אורי שיינין: שני ושלישי.

<ענת מימון: כן, אבל ראשון ושני-.

<ענת מימון: כן, נכון, שני ושלישי.

מאיר כהן: שני ושלישי.

<ענת מימון: זה העניין.

<ענת מימון: כלומר בטוטאל, סך הכל עובד יוכל לקחת שבעה ימים, שבתוכם יש מחלה וחופשה ולצרכים שונים, כפי שפרטתי.

<אורי שיינין: וחוק ימי מחלה יבוטל.

<ענת מימון: יבוטל.

מאיר כהן: תודה.

מאיר כהן: הערה אחורה.

מאיר כהן: נעמי.

<נעמי היימין רייש: אנחנו רוצים לדבר על זה לקראת קריאה שנייה ושלישית.

מאיר כהן: אוקיי.

<נעמי היימין רייש: לא עכשיו.

מאיר כהן: אנחנו נדבר על זה לקראת קריאה שנייה ושלישית.

מאיר כהן: אני עובר להצבעה.

מאיר כהן: תמר, סליחה.

<נעמי היימין רייש: אנחנו נדבר על זה לקראת קריאה שנייה ושלישית.

מאיר כהן: אני מבקש עכשיו לעבור להצבעה.

מאיר כהן: אנא, תקראי את נוסח הצעת החוק שעליו אנחנו מצביעים.

<ענת מימון: אני שוב אגיד את זה, כי אין לי כרגע את הנוסח כתוב - - -

מאיר כהן: כלשונה, זה הנוסח.

<ענת מימון: לא, לא, הנוסח שהנחתי זה לא הנוסח שהוסכם כרגע.

מאיר כהן: אוקיי, בבקשה.

<ענת מימון: אני שוב חוזרת על העקרונות.

תמר זנדברג: לא, לא, רגע, רגע.

תמר זנדברג: לא, לא.

<ענת מימון: זה לא הנוסח הזה, תמר.

מאיר כהן: תמר, רבותי אנחנו מצביעים על הנוסח - - -

תמר זנדברג: זה לא הנוסח הזה?

מאיר כהן: למה לא?

טלי פלוסקוב: מה שנאמר עכשיו.

תמר זנדברג: לא, לא, לא.

<ענת מימון: בנוסח הזה יש שלושה ימים במהלך ההיריון, יום הלידה - - -

מאיר כהן: לא, אבל - - -

<ענת מימון: אני מסבירה לה.

<ענת מימון: פה יש יותר ימים פשוט.

תמר זנדברג: איפה יש יותר ימים?

תמר זנדברג: בנוסח הזה?

מאיר כהן: ובכן?

תמר זנדברג: מה שסוכם זה שאנחנו עכשיו נצביע על הנוסח הזה, כאשר בהסכמות עם הממשלה עדיין אין הסכמות סופיות, והן יסוכמו לקראת הקריאה השנייה והשלישית.

מאיר כהן: בדיוק.

מאיר כהן: אנחנו נצביע.

תמר זנדברג: לממשלה תמיד עומדת הזכות להתנגד ל - - -

<אורי שיינין: רגע, רגע, אז מה שסיכמנו עם ענת לפי רגע, זה מה שמקובל.

<ענת מימון: אבל עכשיו חברת הכנסת ויושב הראש רוצים להצביע על הנוסח - - -

מאיר כהן: חבריה, תקשיבו טוב למה שאני אומר.

מאיר כהן: לא, אי אפשר תוך כדי לשנות.

מאיר כהן: אנחנו מצביעים על הנוסח הזה, כלשונו.

מאיר כהן: זה מה שכתוב.

מאיר כהן: בקריאה השנייה ובקריאה השלישית - - -

תמר זנדברג: לקראת הקריאה השנייה והשלישית.

טלי פלוסקוב: להגיע לנוסח מוסכם.

מאיר כהן: לקראת הקריאה אתם תשבו, זה כתוב בפרוטוקול, אתם תשבו ותגיעו להסכמות בנוסח שאתם אמרתם, בנוסח שתמר אמרה ותגיעו להסכמות.

מאיר כהן: אבל אנחנו לא רוצים לעכב את זה.

מאיר כהן: אנחנו מבקשים שהשבוע, לכל היותר שבוע הבא, זה יבוא לקריאה שנייה.

<ענת מימון: אדוני, רק נוסיף סעיף 2 שאנחנו מבטלים את חוק דמי - - -

תמר זנדברג: לא, לא, לא, אנחנו לא מבטלים חוקים כרגע.

מאיר כהן: לא צריך.

<אורי שיינין: אז אם כך, אני לא מצליח להבין.

<אורי שיינין: כי היה משהו שהוא מוסכם ואנחנו עכשיו - - -

תמר זנדברג: זה מוסכם.

תמר זנדברג: זה מה שמוסכם.

<אורי שיינין: לא.

<אורי שיינין: מה שמוסכם זה מה שהוצג עד לפני חצי דקה, דקה, כשפתאום אנחנו חוזרים לנוסח המקורי.

<אורי שיינין: אני לא מצריך להבין גם למה.

תמר זנדברג: לא, לא.

תמר זנדברג: אז בוא אני אגיד לך, רגע - - -

<אורי שיינין: אני הבנתי את הרגישות שאמרת לגבי האוכלוסייה בסיכון.

<אורי שיינין: יש כמה רעיונות לסגור את זה, אבל אני בא ואומר, אנחנו לא בגלל הסוגיה, נקרא לזה הפינתית, אנחנו נבוא ואת ההסדר העקרוני אנחנו לא נביא את ההסדר במלואו.

תמר זנדברג: לא הבנתי.

<אורי שיינין: יש הסדר שהוא הסדר עקרוני, שבא ואומר אנחנו מסתכלים על מכסה של שבעה ימים כלליים, כשיש שלושה ימים לפניו, לידה ו - - -

תמר זנדברג: לא, לא, לא.

תמר זנדברג: שנייה, בחוק עבודת נשים נתונים שבעה ימי מחלה.

תמר זנדברג: אין שם ימי חופשה.

תמר זנדברג: אז אני לא אבטל חוק שנותן שבעה ימי מחלה בשביל לקחת שלושה ימי חופשה, עם כל הכבוד.

<אורי שיינין: בסדר, אבל - - -

תמר זנדברג: אם אנחנו נרצה, לקראת הקריאה השנייה והשלישית, לבטל את החוק ולהעניק-.

תמר זנדברג: הרי שוב, החוק, יש שם שבעה ימי מחלה - - -

<אורי שיינין: את לא מבטלת יום אחד אפילו.

<אורי שיינין: את באה ואומרת יש לי פול של שבעה ימים, היום אפשר לקחת אותם רק לבדיקות מאד מסוימות - - -

תמר זנדברג: לא, זה בתקנות, זה לא בחוק.

<אורי שיינין: רגע, רגע, זה לא משנה.

<אורי שיינין: היום אפשר לקחת אותו רק - - -

תמר זנדברג: מה זה לא משנה?

תמר זנדברג: אנחנו פה מחוקקים, אנחנו לא שרים.

תמר זנדברג: אנחנו לא קובעים תקנות.

<אורי שיינין: בסדר, אבל אני אומר בפועל היום, במצב ה - - -

תמר זנדברג: לא.

תמר זנדברג: אבל אנחנו לא - - -

<אורי שיינין: תקשיבי רגע.

<אורי שיינין: אני בא ואומר - - -

תמר זנדברג: לא, אנחנו לא עושים בפועל.

תמר זנדברג: אנחנו מחוקקים חוקים.

תמר זנדברג: יש הבדל בין חקיקה ראשית לבין תקנות.

<אורי שיינין: אני אומר, לפי החקיקה וחקיקת המשנה הקיימת היום, היום שבעת הימים האלה יכולים לשמש רק למצבים מיוחדים ולהריון ולידה.

<אורי שיינין: כרגע הצעת החוק שמונחת, יש כאן תוספת מאד משמעותית.

<אורי שיינין: הימים האלה, אפשר להשתמש בהם גם לאחר הלידה ואפשר להשתמש בהם גם לפני הלידה לשימושים אחרים - - -

מאיר כהן: תודה רבה.

<אורי שיינין: וזו הרחבה משמעותית.

תמר זנדברג: נכון.

תמר זנדברג: זו מהות הצעת החוק.

<אורי שיינין: זה לא שיש כאן צמצום.

תמר זנדברג: זו מהות הצעת החוק.

<אורי שיינין: לא, יש כאן הרחבה מהותית והביטול, כל שהוא אומר, הוא לא מבטל משהו.

<אורי שיינין: הוא בסך הכל בא ואומר – אנחנו לא עושים שבעה ועוד שבעה, אלא זה אותם שבעה - - -

תמר זנדברג: איפה שבעה ועוד שבעה?

<ענת מימון: לא, זה לא נכון.

<אורי שיינין: לא משנה, יש פה חמישה ועוד שבעה.

תמר זנדברג: לא, לא, סליחה, אין פה שבעה ועוד שבעה.

מאיר כהן: חברת הכנסת זנדברג - - -

תמר זנדברג: לא, אין פה שבעה ועוד חמישה.

תמר זנדברג: פה יש שני ימי מחלה נוספים.

<אורי שיינין: אני לא מצליח להבין, זה לא משהו שהוא מסוכם.

מאיר כהן: חברת הכנסת זנדברג, סליחה, הדיון הסתיים.

מאיר כהן: מצטער.

תמר זנדברג: בהצעת החוק לא כתוב ביטול חוקים.

<אורי שיינין: בהצעת החוק שלך כתוב.

<אורי שיינין: את מכירה את זה?

מאיר כהן: חברת הכנסת זנדברג - - -

תמר זנדברג: אין בעיה, אתה רוצה לחזור להצעה - - -

מאיר כהן: חברת הכנסת זנדברג, אפשר לבקש לסיים את הדיון הזה?

תמר זנדברג: בבקשה.

מאיר כהן: אז אני מבקש לסיים את הדיון.

תמר זנדברג: אפשר להצביע על הטרומית כפי שהיא.

<אורי שיינין: אני מאד מאד מופתע שאנחנו מסכמים משהו עם המציע, מסכמים אותו גם לפני ועדת שרים וגם לפני הדיון פה - - -

תמר זנדברג: וזה מה שסוכם.

<אורי שיינין: והנוסח לא מגלם ואנחנו מעלים את זה ואת זה, ויש כאן הבנה כללית גם עם הלשכה המשפטית, ולבסוף באים ואומרים אנחנו לא מצביעים על מה שסוכם.

<אורי שיינין: אז מה הערך של ה - - -

תמר זנדברג: אנחנו בדיוק מצביעים על מה ש - - -

מאיר כהן: אוקיי, אנחנו אלף יכולים להצביע על מה שנראה לנו ואתם יכולים - --

<אורי שיינין: אתם יכולים - - -

מאיר כהן: סליחה, סליחה.

<אורי שיינין: אבל יש לנו - - -

מאיר כהן: היות וגם אתמול עד השעות הקטנות ישבו חברי הכנסת המציעים ודנו בזה - - -

תמר זנדברג: כולל היום, עד השעות הקטנות של הבוקר.

מאיר כהן: במשרד ראש הממשלה, אז זה מה שגובש.

מאיר כהן: אנחנו מצביעים - - -

<ענת מימון: אבל זה הסיכום.

<ענת מימון: זה מתוך אותם ימים.

מאיר כהן: אנחנו מצביעים עכשיו על הנוסח שהובא בתחילת הישיבה ולקריאה שנייה ושלישית אתם תישבו עד שיעלה עשן, ובתנאי שתגיעו להסכמות וזה יגיע לקריאה שנייה ושלישית.

מאיר כהן: אני את הנוסח שלפניכם מביא עכשיו, כמו שהוא, מביא עכשיו להצבעה?

מאיר כהן: מי בעד?

מאיר כהן: מי נגד?

מאיר כהן: מי נמנע?

מאיר כהן: בעד הצעת החוק – פה אחד

מאיר כהן: תודה רבה.

תמר זנדברג: תודה רבה.

מאיר כהן: ההצעה אושרה.

מאיר כהן: לכו לעבודתכם.

מאיר כהן: הישיבה נעולה.

מאיר כהן: תודה רבה.